Alomatchoy
Alomatchoy (Agrimonia; qadimgi yunoncha: ἀργεμώνη) — raʼnodoshlar oilasiga mansub koʻp yillik oʻtlar turkumi. 10 ta turi maʼlum. Oʻzbekistonda Alomatchoyning bir turi (A. asiatica) uchraydi. U toq, patsimon bargli, mayda sariq gulli, sertuk oʻsimlikdir. Tarkibida S va K vitaminlari, flavinoidlar, 18% gacha oshlovchi va boshqa moddalar mavjud. Qaynatmasi tabobatda meʼdaichak, bod, istisqo kasalliklarini davolash hamda bavosilda qon ketishini toʻxtatish uchun ishlatiladi.